ꠢꠣꠝꠢꠣꠝ ꠘꠤꠏꠞꠣ

ꠢꠣꠝꠢꠣꠝ ꠘꠣꠁꠟꠦ ꠌꠤꠔꠣ ꠏꠘ꠆ꠘꠣ ꠇꠤ ꠘꠤꠏꠞꠣ ꠨ ꠛꠣꠋꠟꠣꠖꠦꠡꠧꠞ ꠝꠥꠟꠤꠛꠣꠎꠣꠞ ꠎꠦꠟꠣꠞ ꠇꠝꠟꠉꠘꠎ ꠃꠙꠎꠦꠟꠣꠞ ꠞꠣꠎꠇꠣꠘꠖꠤ ꠡꠋꠞꠇꠇꠤꠔ ꠛꠘꠧꠞ ꠜꠤꠔꠞꠦ ꠇꠥꠞꠝꠣ ꠛꠘ ꠛꠤꠐ ꠄꠟꠣꠇꠣꠔ ꠅꠛꠍꠔꠤꠔ ꠄꠇꠐꠤ ꠙꠣꠇꠞꠤꠔꠤꠇ ꠏꠘ꠆ꠘꠣ ⁕ ꠁ ꠏꠘ꠆ꠘꠣ  ꠡꠣꠟꠧꠞ ꠢꠦꠡꠦꠖꠤ ꠙꠞꠎꠐꠘ ꠉꠣꠁꠒ ꠡꠦꠝꠟ ꠖꠦꠛꠛꠞꠝꠣꠞ ꠟꠉꠦ ꠇꠥꠀꠞꠋ ꠎꠋꠉꠟꠧ ꠊꠥꠞꠣ ꠄꠇꠖꠟ ꠙꠞꠎꠐꠇ ꠅꠈꠟꠦ ꠔꠥꠇꠣꠁꠀ ꠚꠣꠁꠘ ⁕ ꠇꠥꠀꠞꠋ ꠌꠤꠚꠣꠔ ꠎꠋꠉꠟꠧ ꠁ ꠏꠘ꠆ꠘꠣ  ꠨ ডাকছে হামহাম, ꠍꠣꠚꠣꠃꠞꠣ ꠝꠣꠘꠛꠎꠝꠤꠘ; ꠍꠣꠚꠣꠘꠤ ꠅꠁꠍꠦ ΓV ꠎꠥꠟꠣꠁ Γ011; ꠢꠣꠝꠣꠘꠤ ꠅꠁꠍꠦ: 19 ꠘꠜꠦꠝ꠆ꠛꠞ Γ011 ꠀꠘꠘꠣꠁꠟꠦ  ꠚꠥꠐ ꠃꠌꠣ ꠨ ꠎꠦꠈꠣꠘꠧ ꠛꠣꠋꠟꠣꠖꠦꠡꠧꠞ ꠢꠈꠟ ꠔꠣꠇꠤ ꠃꠌꠣ ꠏꠘ꠆ꠘꠣ ꠢꠤꠡꠣꠛꠦ ꠡꠞꠇꠣꠞꠤꠜꠣꠛꠦ ꠡꠤꠇꠞꠤꠔ ꠝꠣꠗꠛꠇꠥꠘꠒꠧ  ꠚꠥꠐ ꠃꠌꠣ ⁕ ꠎꠥꠖꠤꠘꠧ ꠁ ꠏꠘ꠆ꠘꠣ ꠟꠣꠝꠛꠣ ꠇꠔꠈꠣꠘ ꠁꠇꠣꠘ ꠟꠂꠀ ꠇꠥꠘꠥ ꠙꠔꠤꠡꠐꠤꠔ ꠛꠣ ꠙꠞꠤꠇꠇꠤꠔ ꠝꠔ ꠘꠣꠁ ⁕ ꠢꠈꠟꠔꠣ ꠛꠦꠠꠣꠃꠞꠣ ꠅꠈꠟꠞ ꠅꠘꠥꠝꠣꠘ ⁕ ꠔꠛꠦ ꠉꠛꠦꠡꠇ ꠅꠈꠟꠞ ꠝꠔ ꠨ ꠁ ꠏꠘ꠆ꠘꠣ ꠍꠦꠚꠐꠣꠄ ꠝꠣꠗꠛꠇꠥꠘꠒꠧ ꠔꠘꠦ ꠔꠤꠘ ꠉꠥꠘ ꠛꠠ ⁕<ref name="australia">সিলেটের ‘হাম-হাম’ জল প্রভাত ডাকছে ভ্রমণ প্রিয়াসিদের • ꠍꠣꠚꠣꠘꠤ ꠅꠁꠍꠦ 18 ꠘꠜꠦꠝ꠆ꠛꠞ Γ011; ꠢꠣꠝꠣꠘꠤ ꠅꠁꠍꠦ: 19 ꠘꠜꠦꠝ꠆ꠛꠞ Γ011 • (ꠡꠝꠏꠣꠁꠀ ꠔꠃꠀ ꠟꠤꠋꠇ)</ref>

ꠘꠣꠝ ꠀꠁꠍꠦ
ꠡꠣꠗꠣꠞꠘ ꠜꠦꠞꠣꠃꠞꠣ ꠅꠈꠟꠦ ꠁ ꠏꠘ꠆ꠘꠣꠞ ꠘꠣꠝ ꠟꠂꠀ ꠄꠇꠦꠇ ꠇꠕꠣ ꠈꠂꠘ ⁕ ꠇꠦꠃ ꠇꠦꠃ ꠈꠂꠘ ꠨ ꠏꠘ꠆ꠘꠣꠞ ꠟꠉꠦ ꠉꠥꠍꠟꠧꠞ ꠡꠝꠙꠞꠇ ꠔꠘꠦ ꠀꠞ꠆ꠛꠤ ꠡꠛ꠆ꠖ ꠢꠣꠝꠝꠣꠝ''  ꠕꠣꠇꠤ ꠢꠣꠝ ꠢꠣꠝ ꠀꠁꠍꠦ ⁕ ꠇꠦꠃ ꠇꠦꠃ ꠈꠂꠘ ꠨ ꠍꠤꠟꠐꠤ ꠝꠣꠔꠦ "ꠀ-ꠝ ꠀ-ꠝ" ꠈꠂꠀ ꠛꠥꠏꠣꠘꠤ ꠅꠄ ꠙꠣꠘꠤꠞ ꠒꠣꠇ ⁕ ꠀꠞ ꠏꠘ꠆ꠘꠣ ꠎꠦꠈꠣꠘꠧ ꠁꠎꠣꠔꠤ ꠡꠛꠖ ꠇꠞꠦ ꠨ ꠅꠔꠣꠞ ꠖꠣꠄ ꠅꠈꠣꠘ ꠔꠘꠦ ꠐꠣꠃꠘꠤꠀ ꠛꠦꠠꠣꠃꠞꠣ ꠅꠈꠟꠧꠞ ꠝꠣꠔ ꠕꠣꠇꠤ ꠢꠣꠝꠢꠣꠝ ꠘꠣꠝ ꠅꠁꠍꠦ ⁕ ꠎꠥꠖꠤꠘꠧ ꠟꠇꠣꠟ ꠅꠈꠟꠦ ꠁꠇꠐꠣꠞꠦ "ꠌꠤꠔꠣ ꠏꠘ꠆ꠘꠣ" ꠢꠤꠡꠣꠛꠦ ꠌꠤꠘꠂꠘ ꠨ ꠇꠦꠘꠦꠘꠣ ꠄꠇꠡꠝꠄ ꠁꠘꠧ ꠌꠤꠔꠣꠛꠣꠊ ꠀꠍꠤꠟ ⁕
ꠛꠤꠛꠞꠘ
ꠏꠘ꠆ꠘꠣꠞ ꠎꠃꠛꠘ ꠅꠁꠟ ꠉꠤ ꠛꠣꠞꠤꠡꠣꠔ ⁕ ꠛꠣꠞꠤꠡꠣꠔ ꠃꠝꠃꠝꠣꠁꠀ ꠙꠣꠘꠤ ꠙꠞꠦ ⁕ ꠡꠤꠔꠧꠞ ꠡꠝꠄ ꠎꠦꠈꠐꠣ ꠝꠣꠔ꠆ꠞ ꠄꠉꠥ ꠏꠘ꠆ꠘꠣ ꠅꠁꠎꠣꠄ ⁕ ꠏꠘ꠆ꠘꠣ ꠛꠣꠄ ꠙꠞꠣ ꠙꠣꠘꠤ ꠔꠘꠦ ꠎꠋꠉꠟꠧꠞ ꠜꠤꠔꠞꠦ ꠖꠤ ꠍꠠꠣ ꠅꠁꠀ ꠉꠦꠍꠦ ⁕ ꠏꠘ꠆ꠘꠣꠔ ꠎꠣꠁꠔꠦ ꠅꠁꠟꠦ ꠇꠥꠠꠝꠣ ꠛꠘ ꠛꠤꠐꠧꠞ ꠌꠝꠙꠣꠞꠣꠄ ꠌꠣ ꠛꠣꠉꠣꠘ ꠅꠁꠀ ꠎꠣꠃꠀ ꠟꠣꠉꠦ ⁕ ꠌꠝꠙꠣꠞꠣꠄ ꠌꠣ ꠛꠣꠉꠣꠘ ꠔꠘꠦ ꠏꠘ꠆ꠘꠣ  ꠇꠤꠟꠥꠝꠤꠐꠣꠞ ꠖꠥꠞꠁ ⁕ ꠙꠕꠞ ꠝꠣꠏꠦ ꠃꠌꠣ ꠈꠣꠠꠣ ꠝꠥꠇꠣꠝ ꠐꠤꠟꠟꠣ ꠚꠣꠞꠧꠘꠤ ꠟꠣꠉꠦ ꠀꠞ ꠍꠠꠣꠞ ꠚꠦꠈꠦ ꠖꠤ ꠈꠣꠟ ꠛꠞꠣꠛꠞ ꠎꠣꠃꠀ ꠟꠣꠉꠦ ⁕ ꠈꠣꠟ ꠛꠞꠣꠛꠞ ꠇꠖꠣꠌꠤꠔ ꠌꠥꠞꠣꠛꠣꠟꠥꠅ ꠕꠣꠇꠦ ꠨ ꠇꠤꠘꠔꠥꠇ ꠁꠔꠣ ꠎꠣꠉꠣꠔ ꠜꠦꠞꠣꠃꠞꠣ ꠅꠈꠟꠞ ꠟꠣꠉꠤ ꠇꠥꠘꠥ ꠍꠣꠁꠘ-ꠐꠣꠁꠘ ꠘꠣꠁ ⁕ ꠛꠣꠞꠤꠡꠣꠔ ꠢꠣꠝꠢꠣꠝ ꠎꠣꠁꠛꠣꠞ ꠔꠥꠞꠣ ꠀꠉꠦ ꠙꠕꠞ ꠝꠣꠏꠦ ꠖꠦꠈꠣ ꠎꠣꠄ ꠀꠞꠧꠉꠥ ꠛꠣꠐꠐꠤ ꠏꠘ꠆ꠘꠣ ⁕ ꠏꠘ꠆ꠘꠣꠞ ꠈꠣꠘꠖꠣꠞ ꠝꠣꠘꠥ ꠅꠈꠟ ꠔ꠆ꠞꠤꠙꠥꠞꠣ ꠃꠙꠎꠣꠔꠤ ⁕
ꠙꠇꠞꠤꠔꠤ
ꠢꠣꠝꠢꠣꠝ ꠎꠣꠁꠛꠣꠞ ꠞꠣꠍꠔꠣ ꠀꠞ ꠈꠣꠘꠖꠣꠞ ꠄꠟꠣꠇꠣꠞ ꠛꠘ-ꠎꠋꠉꠟꠧ ꠀꠍꠦ ꠢꠣꠁꠞ ꠛꠣꠘꠖꠣ ꠇꠟꠣꠉꠣꠍ ꠨ ꠎꠣꠞꠂꠟ ꠨ ꠇꠖꠝ ꠀꠞꠧ ꠇꠧꠔꠔꠣ ⁕ ꠁꠔꠣꠞ ꠌꠤꠙꠣꠄ ꠌꠣꠙꠣꠄ ꠖꠦꠈꠣ ꠎꠣꠄ ꠇꠔꠎꠣꠔ ꠍꠈꠞ ⁕ ꠛꠦꠟꠝ ꠉꠣꠍꠞ ꠒꠣꠟ ꠀꠞ ꠛꠦꠔꠞ ꠍꠥꠛꠣꠔ ꠖꠦꠈꠣ ꠎꠣꠄ ꠌꠡꠝꠣ ꠚꠤꠘꠖꠣ ꠅꠘꠥꠝꠣꠘ ⁕ ꠁꠔꠣ ꠍꠣꠠꠣꠧ ꠀꠍꠦ- ꠒꠟꠥ ꠨ ꠝꠥꠟꠤ ꠨ ꠝꠤꠞꠔꠤꠋꠉꠣ ꠨ ꠇꠣꠟꠤ ꠡꠢ ꠇꠔꠎꠣꠔꠤ ꠛꠣꠡ ⁕
ꠙꠞꠤꠛꠦꠡ ꠈꠦꠔꠤ
ꠛꠦꠠꠣꠅꠞꠣ ꠅꠈꠟꠦ ꠇꠥꠀꠞꠋ ꠙꠕ ꠚꠣꠞ ꠅꠀꠞ ꠖꠣꠄ ꠈꠣꠘꠤꠛꠘꠤ ꠀꠞ ꠙꠦꠟꠣꠡ꠆ꠐꠤꠇꠤꠞ ꠚꠣꠘꠤꠞ ꠛꠥꠔꠟ ꠟꠉꠦ ꠇꠞꠦ ꠞꠣꠈꠁꠘ ⁕ ꠀꠞ ꠈꠣꠘꠤꠞꠦ ꠚꠣꠘꠤ ꠔꠘꠦ ꠛꠣꠍꠣꠘꠤꠞ ꠖꠣꠄ ꠙ꠆ꠞꠣꠄꠅ ꠚꠟꠤꠕꠤꠘ ꠛꠦꠛꠀꠞ ꠈꠞꠤꠀ ꠕꠣꠈꠁꠘ ⁕ ꠇꠤꠘ꠆ꠔꠥꠇ ꠇꠥꠀꠞꠋ ꠙꠕ ꠚꠣꠞ ꠅꠁꠀ ꠢꠤꠇꠣꠘ ꠔꠘꠦ ꠛꠦꠠꠣꠅꠞꠣ ꠅꠈꠟꠦ ꠁꠔꠣ ꠁꠃꠎ ꠅꠀ ꠎꠤꠘꠤꠡꠐꠤꠘꠤꠡ ꠚꠤꠞꠁꠀ ꠀꠁꠛꠣꠞ ꠡꠝꠄ ꠀꠘꠔꠣ ꠍꠣꠁꠘ ꠘꠣ ⁕ ꠃꠚꠔꠣ ꠎꠦꠍꠣꠈꠣꠘꠧ ꠚꠣꠟꠣꠁꠀ ꠏꠘꠘꠣꠞ ꠈꠣꠘꠖꠣꠈꠣꠍꠣ ꠜꠞꠣꠁꠀ ꠔꠁꠀ ꠀꠁꠅꠘ ⁕ ꠎꠦꠔꠣꠞ ꠏꠘꠘꠣꠞ ꠡꠥꠘꠖꠞꠎꠧ ꠔꠣ ꠎꠣꠄ ꠎꠣꠄ ꠨ ꠟꠉꠦ ꠚꠞꠤꠛꠦꠡꠧꠞꠅ ꠘꠥ ꠈꠦꠔꠤ ꠅꠄ ⁕ ꠅꠔꠣꠞ ꠖꠣꠄ ꠛꠦꠠꠣꠅꠞꠣ ꠅꠈꠟꠦ ꠚꠍꠤꠎꠣꠄ ꠅꠔꠣ ꠇꠤꠍ ꠛꠦꠛꠀꠞ ꠈꠞꠤ ꠀꠅꠀꠞ ꠛꠣꠟꠣ ꠝꠣꠐꠤꠔ ꠉꠣꠠꠤꠀ ꠅꠘꠘꠣꠁꠟꠦ ꠎꠟꠣꠁꠀ ꠀꠁꠛꠛꠣꠞ ꠖꠣꠄ ꠈꠃꠀ ꠅꠄ ⁕
ꠟꠈ 

ꠇꠦꠐꠣꠉꠞꠤ:ꠍꠤꠟꠐ
ꠇꠦꠐꠣꠉꠞꠤ:ꠎꠦꠉꠣꠁꠘ
ꠇꠦꠐꠣꠉꠞꠤ:ꠝꠥꠟꠂꠛꠣꠎꠣꠞ ꠎꠤꠟꠣ